CELEX: 62019TN0277
Language: fi
Date: 2019-04-26 00:00:00
Title: asia T-277/19: Kanne 26.4.2019 — BK v. EASO

24.6.2019   
            
            
               FI
            
            
               Euroopan unionin virallinen lehti
            
            
               C 213/71
            
         
      Kanne 26.4.2019 — BK v. EASO
      (asia T-277/19)
      (2019/C 213/68)
      Oikeudenkäyntikieli: kreikka
      
         Asianosaiset
      
      
         Kantaja: BK (edustajat: asianajajat B. Christianos, A. Skoulikis ja D. Karagkounis)
      
         Vastaaja: Euroopan turvapaikka-asioiden tukivirasto (EASO)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan nimittävän viranomaisen tekemän riidanalaisen päätöksen, jonka sisältö ilmenee ja on ilmaistu hallinto-osaston johtajan 20.9.2018 lähettämässä sähköpostiviestissä, ja kumoamaan samanaikaisesti nimittävän viranomaisen tekemän implisiittisen päätöksen hylätä kantajan valitus. EASO:n on tämän vuoksi toteutettava SEUT 266 artiklassa tarkoitetut, unionin yleisen tuomioistuimen päätöksen täytäntöönpanon edellyttämät toimet takautuvin vaikutuksin;
               
            
                  —
               
               
                  velvoittamaan vastaajan korvaamaan kaikki kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu luottamuksensuojan periaatteen loukkaamiseen.
               
            
                  2)
               
               
                  Toinen kanneperuste, joka perustuu perustelujen ja näin SEUT 263 tarkoitetun olennaisen menettelymuodon puuttumiseen.
               
            
                  3)
               
               
                  Kolmas kanneperuste, joka perustuu riidanalaisen päätöksen riittämättömien perustelujen aiheuttamaan aineelliseen virheeseen.
               
            
                  4)
               
               
                  Neljäs kanneperuste, joka perustuu oikeudelliseen virheeseen, koska päätöksessä ei oteta huomioon yksikön etua eikä sitä, että toimielimellä on velvollisuus pitää huolta omista työntekijöistään.